Այս առումով մի կողմից Ծառուկյանի որոշումը՝ բոլորովին նոր ցուցակ ունենալու մասին, ստեղծված իրավիճակում միակ խելամիտ որոշումն է, որը, ըստ ամենայնի, ենթադրելու է կամակատարների հավաքածու, որոնք ղեկավարվելու են ոչ միայն Ծառուկյանի, այլեւ Փաշինյանի կողմից եւ ֆորս-մաժորային իրավիճակներ չեն ստեղծելու խորհրդարանում։ Սակայն մյուս կողմից էյֆորիկ այս մթնոլորտը ինչ-որ պահի նահանջելու է, քծնանքի ու հաճոյանալու շքերթն ավարտվելու է ու գալու է քաղաքական նոր իրավիճակ, որտեղ միգուցե քաղաքական կամիկաձեների կարիք առաջանա։ Այս առումով Ծառուկյանը կհայտնվի բարդ իրավիճակում։ Եւ ուրեմն, կամ պետք է նա այս ընտրություններին կտրուկ մարտավարական փոփոխության գնա՝ ասել կուզի՝ ընդդիմանա գործող իշխանությանը եւ համապատասխան կամիկաձեների ցուցակով ներկայանա, ինչը խիստ կասկածելի է, կամ էլ գնա դանդաղ ինքնասպանության ճանապարհով։